Općinsko državno odvjetništvo u Čakovcu je podiglo pred Općinskim sudom u Čakovcu optužnicu protiv 35-godišnjaka zbog počinjenja sedam kaznenih djela iskorištavanja djece za pornografiju, dva kaznena djela upoznavanja djece s pornografijom i kazneno djelo mamljenja djece za zadovoljenje spolnih potreba.

Neslužbeno saznajemo da se radi o međimurskom pjevaču Josipu Kataleniću koji se tereti da je na Internetu pristupao sadržaju dječje pornografije i na svoje računalo pohranio 188 GB video i slikovnih sadržaja dječje pornografije, da je namamljivao djecu na sudjelovanje u snimanju dječje pornografije, navodio ih na snimanje dječje pornografije i prikazivao im pornografski sadržaj te da je pozivao dijete da se susretne s njim – priopćili su iz ODO u Čakovcu.

Sadržaj se nastavlja...

Podsjetimo, Općinsko državno odvjetništvo u Varaždinu je još lani u kolovozu nakon provedene istrage podiglo pred Općinskim sudom u Varaždinu optužnicu protiv Josipa Katalenića zbog počinjenja kaznenih djela iskorištavanja djece za pornografiju i upoznavanja djece s pornografijom.

- Okrivljenika se tereti da je tijekom ljeta i jeseni 2014. godine putem programa Skype stupio u kontakt s 15-godišnjakom i 12-godišnjakom, snimio 15-godišnjaka u spolno eksplicitnom ponašanju i pohranio snimku na svoje računalo, a 12-godišnjaku prikazivao vlastite i druge slike i video snimke pornografskog sadržaja, neovlašteno ga snimao i u više navrata naveo ga na spolno eksplicitno ponašanje te snimke pohranio na svoje računalo, glasila je tada optužnica iz DORH-a.

Josip Katalenić uhićen je u travnju prošle godine.